APROBACIÓN PARA A PRESTACIÓN DE SERVIZOS NA MODALIDADE DE TELETRABALLO NO CONCELLO DE TOMIÑO
ADMINISTRACIÓN LOCAL — Municipal — Tomiño (Ordenanzas e Regulamentos, 20/12/2023)

Visto que o artigo 14 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, consagra dentro dos dereitos de carácter individual dos empregados públicos, en correspondencia coa natureza xurídica da súa relación de servizo, o dereito a “a adopción de medidas que favorezan a conciliación da vida persoal, familiar e laboral”. Visto que o Real Decreto-lei 29/2020, do 29 de setembro, de medidas urxentes en materia de teletraballo nas Administracións Públicas, introduciu un novo artigo 47. bis dedicado ao teletraballo no ámbito do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. Visto que o artigo 47. bis do TREBEP establece que o teletraballo se realizará “en los términos de las normas que se dicten en desarrollo de este Estatuto, que serán objeto de negociación colectiva en el ámbito correspondiente y contemplarán criterios objetivos en el acceso a esta modalidad de prestación de servicio.” Visto que na mesa xeral de negociación, celebrada en data 26 de xaneiro de 2023, foi sometida a negociación colectiva a proposta de instrución para a prestación dos servizos na modalidade de Teletraballo no Concello de Tomiño. Que, á vista do anteriormente exposto e no uso das competencias atribuídas polo artigo 21 da Lei 7/1985, do 2 de abril, Reguladora das Bases do Réxime Local e demais preceptos concordantes PRIMEIRO.— Aprobar a Instrución para a prestación dos servizos na modalidade de Teletraballo no Concello de Tomiño, que se acompaña á presente resolución. SEGUNDO.— Publicar a referida Instrución no taboleiro de anuncios da Corporación, así como na sede electrónica deste Concello e no Boletín Oficial da Provincia de Pontevedra, aos efectos do seu público coñecemento. A presente instrución dítase de conformidade co previsto no artigo 47. bis do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, e demais normativa de concordante aplicación: A presente Instrución ten por obxecto a regulación da modalidade non presencial de teletraballo no Concello de Tomiño, como sistema de prestación do servizo público non presencial, baseado fundamentalmente no uso das tecnoloxías da información, que supón unha maior optimización de recursos humanos e de espazos, unha maior eficiencia e máis moderna organización do traballo, contribúe a potenciar o servizo público en xeral e a calidade no desempeño do mesmo e permite unha maior satisfacción laboral, entre outras razóns, pola súa contribución á conciliación da vida persoal, familiar e laboral do persoal ao seu servizo. Aos efectos do establecido nesta regulación entenderase por: O órgano competente para autorizar ou determinar o teletraballo será a Alcaldía. En calquera caso requirirá informe previo do responsable do departamento ou concellería delegada correspondente. A modalidade de teletraballo será aplicable ao persoal funcionario e laboral que preste os seus servizos no Concello de Tomiño e que ocupen postos de traballo cuxos cometidos sexan susceptibles de ser desempeñados nesta modalidade. Terán a consideración de postos de traballo susceptibles de ser desempeñados mediante teletraballo, aqueles que poidan ser exercidos de forma autónoma e non presencial atendendo ás súas características especificas e aos medios requiridos para o seu desenvolvemento. Polas súas características, non son susceptibles de ser desempeñados mediante teletraballo os postos seguintes: Enténdese por servizos presenciais aqueles cuxa prestación efectiva soamente queda plenamente garantida coa presenza física da persoa traballadora. Sen prexuízo da consideración dun posto de traballo como susceptible de prestación en réxime de teletraballo, a prestación mesma está en todo caso condicionada ás necesidades do servizo; por tanto, estas necesidades do servizo poden levar a denegar motivadamente a solicitude formulada, aínda cando concorran o resto de requisitos expostos. O superior xerárquico/responsable de departamento deberá informar sobre viabilidade de teletraballo de todos os solicitantes. Os/As empregados/as públicos/as, incluídos/as no ámbito de aplicación da presente regulación, que estean interesados/as en prestar o seu servizo mediante xornada non presencial por teletraballo haberán de reunir e acreditar os seguintes requisitos: Os requisitos mínimos esixidos deberán conservarse durante todo o período de tempo no que o/a empregado/a público/a preste o seu servizo en teletraballo. Aportacións concello: O Concello facilitará, con carácter xeral, aos empregados/a públicos/a os medios adecuados e suficientes para poder teletraballar. Agora ben no suposto de falla de crédito orzamentario para a adquisición dos medios adecuados e suficientes, a autorización do teletraballo quedará supeditada á posibilidade de adquisición de ditos medios, salvo que o propio empregado/a público/a dispoña de medios propios e comunique a voluntariedade de utilización dos mesmos. Se creará unha Comisión de seguimento e valoración como órgano colexiado constituído polo/pola concelleiro/a delegado/a da alcaldía en materia de persoal, que actuará como presidente; un representante do Comité de Empresa (designado polo propio Comité), no caso de solicitudes de persoal laboral; e un representante de persoal funcionario, no caso de solicitudes de persoal funcionario. Actuará como secretario/a con voz pero sen voto, o/a secretario/a xeral do concello ou persoa en quen delegue. As funcións da Comisión de Seguimento serán as seguintes: O procedemento de acceso ao teletraballo será o seguinte: 1º.— O/A empregado/a elevará unha solicitude no modelo que figura no ANEXO I da presente instrución.2º.— Recibida a correspondente solicitude, no prazo máximo de 10 días hábiles, o/a xefe/a do servizo ou unidade e/ou o/a concelleiro/a delegado/a da área emitirá informe-proposta sobre a procedencia da solicitude, verificando o estrito cumprimento dos requisitos establecidos e a adecuada cobertura das necesidades do servizo, así como as necesidades de carácter técnico e material que se precisan para levar a cabo o teletraballo solicitado.3º.— A solicitude e o informe sinalado se trasladarán á Alcaldía-Presidencia, para a súa resolución no prazo máximo de 10 días hábiles. A citada resolución da Alcaldía estimará ou desestimará de forma motivada a solicitude. Unha vez emitida dita Resolución, subscribirase entre o Concello e empregado público un acordo expreso que conterá, como mínimo, o seguinte: 4º.— A resolución favorable á prestación da xornada na modalidade non presencial poderá quedar sen efecto tanto a petición do/da empregado/a público/a, como a instancia da xefatura de servizo ou do/a o/a concelleiro/a delegado/a da área, ben sexa por necesidades do servizo, por incumprimento dos obxectivos establecidos, así pola aparición de causas sobrevidas que alteren substancialmente as condicións e requisitos que motivaron a resolución favorable. En todo caso, a resolución que deixe sen efecto o teletraballo, adoptarase previa audiencia do/da empregado/a público/a, e deberá ser motivada.5º.— Causas de denegación: As solicitudes para o cumprimento de xornada na súa modalidade de non presencial por teletraballo, poderán ser denegadas por algunha das seguintes causas, debidamente xustificadas: A autorización para a prestación do servizo na modalidade de traballo non presencial por teletraballo, poderá suspenderse temporalmente por circunstancias sobrevidas que afecten á persoa empregada ou ás necesidades do propio servizo.1) Cando concorresen varios/as empregados/as públicos/as que desexen prestar o servizo mediante xornada non presencial por teletraballo, e pertenzan á mesma unidade de traballo, esgotadas no seu caso as posibilidades de rotación ou de acordo entre os/as propios/as traballadores/as empregados/as públicos/as, valoraranse as seguintes circunstancias, debidamente acreditadas, co seguinte orde de preferencia: 1º.— Empregados/as públicos/as vítimas de violencia de xénero.2º.— Empregadas públicas embarazadas.3º.— Empregados/as públicos/as con discapacidade que dificulte a súa presenza física no posto de traballo.4º.— Empregados/as públicos/as maiores de 60 anos.5º.— Conciliación da vida familiar e persoal coa laboral.6º.— Tempo e distancia de desprazamento do domicilio ao lugar de traballo.7º.— Non ter autorizada compatibilidade para o desempeño dun segundo posto de traballo, cargo ou actividade no sector público ou privado.2) Enténdese por persoas con discapacidade aquelas que teñan recoñecido un grao de minusvalía igual ou superior ao 33 por cento, ou que teñan tal consideración nos termos que establece o artigo 1.2 da Lei 51/2003, do 2 de decembro, de igualdade de oportunidades, non discriminación e accesibilidade universal das persoas con discapacidade. Os días de teletraballo pactaranse entre o traballador e o seu xefe para adaptar as necesidades organizativas do Concello coas necesidades individuais do traballador. O número máximo de xornadas de teletraballo será de tres días á semana, que serán determinados polo/a traballador/a na súa solicitude. Con carácter excepcional, baseado por motivos de saúde da persoa solicitante, poderase autorizar un día adicional de teletraballo á semana, sempre e cando sexa compatible coas necesidades do servizo. Por necesidades do servizo, por causa xustificada e cunha antelación mínima de 24 horas, poderá ser requirida a súa presenza no centro de traballo, podendo substituír tal xornada de traballo presencial por outro día de teletraballo. Tamén se adaptarán estes días de teletraballo a tempadas extras de traballo presencial e ás variacións no horario da xornada laboral. Nesta adaptación podería darse a circunstancia de que o teletraballo se suspendese puntualmente se o empregado é necesario na sede do Concello. En situacións especiais, a frecuencia e flexibilidade do teletraballo será distinta sempre que sexa posible a adaptación entre necesidades organizativas e necesidades individuais do traballador. A concesión inicial do teletraballo terá unha duración máxima dun ano, sendo prorrogable de forma tácita anualmente, sen prexuízo das posibilidades de suspensión, perda de efectos, renuncia ou extinción automática. A prórroga atoparase condicionada ao mantemento dos requisitos e das necesidades do servizo que deron lugar ao acordo inicial, así como ao satisfactorio desempeño das tarefas asignadas. O acordo de teletraballo poderá non ser prorrogado cando non poida ser garantida a correcta prestación de servizos pola unidade, mediante informe motivado do xefe de servizo ou do concelleiro correspondente. A renuncia deberá ser comunicada polo/a teletraballador/a a súa unidade de adscrición con, polo menos, un mes de antelación ao vencemento da prórroga. A xornada diaria non poderá fraccionarse nas dúas modalidades de traballo (presencial e teletraballo). a) A adhesión ao teletraballo será voluntaria e reversible en calquera momento previa solicitude, sen prexuízo de que, como consecuencia da súa revisión por parte da Administración, se determine a finalización da autorización, modificación dos seus termos ou suspensión temporal previstas nesta Instrución. b) O persoal que pase a desempeñar o seu posto en réxime de teletraballo unha vez implantada esta modalidade de prestación de servizos manterá todos os dereitos legal e convencionalmente previstos, tanto no presente texto como no resto da normativa de aplicación no concello. c) O réxime de teletraballo manterase polo tempo de duración da prestación de servizos na modalidade non presencial e en tanto ocupe o posto de traballo desempeñado mediante esta modalidade, quedando sen efecto se cambia de posto de traballo. a) O/A empregado/a público/a suxeito/a ao réxime de teletraballo terá os mesmos dereitos e deberes que o resto do persoal do Concello de Tomiño e non sufrirá variación ningunha nas súas retribucións. O teletraballo, con todo, é compatible coa solicitude de redución de xornada nas mesmas condicións que as establecidas para o resto de traballadores/as e será obxecto de avaliación ao desempeño do/da traballador/a ou traballadores/as que o van a materializar. b) Terán dereito á intimidade no uso de dispositivos dixitais postos á súa disposición e fronte ao uso de dispositivos de videovixilancia. c) Poderán participar en asembleas telemáticas ou presenciais e actividades organizadas ou convocadas pola representación legal dos traballadores en defensa dos seus intereses laborais segundo o seu réxime de teletraballo. d) Non sufrirán prexuízo nas súas condicións laborais, incluíndo retribución, estabilidade no emprego e promoción profesional. e) Terán os mesmos dereitos que o resto do persoal en materia de conciliación e corresponsabilidade. As persoas teletraballadoras deberán comunicar o lugar ou lugares (non a dirección) dende o que con carácter predominante realizarán a prestación do traballo non presencial, aos efectos de seguimento, control, e responsabilidades derivados do cumprimento da normativa en Prevención de Riscos Laborais. O/A traballador/a declarará por escrito que os equipos de traballo cumpren as indicacións do Real Decreto 488/1997, de 14 de abril, sobre disposicións mínimas de seguridade e saúde relativas ó traballo con equipos que inclúen pantallas de visualización e o lugar de traballo se axusta as indicacións do Real Decreto 486/1997, de 14 de abril, sobre riscos laborais, polo que se establecen as disposicións mínimas de seguridade e saúde nos lugares de traballo. Será responsabilidade dos/as empregados/as públicos/as o cumprimento do declarado, así coma a adopción das medidas correctoras que se propoñan. Será o Servizo de Prevención de Riscos Laborais correspondente o que facilite ao persoal que se acolla á modalidade de teletraballo a avaliación de riscos da súa actividade, así como a formación necesaria en materia de seguridade e saúde laboral para evitar os riscos laborais ou, se estes son inevitables, minimizalos e dispoñer a aplicación das medidas preventivas ou de protección necesarias. Así mesmo, en caso de accidente de traballo e seguindo o procedemento habitual, o titular da xefatura de servizo de persoal ou da dirección de centro ao que pertenza a persoa accidentada, deberá realizar o parte de solicitude de asistencia por accidente de traballo, co fin de que poida ser entregado á mutua no momento da asistencia sanitaria.2. O persoal que se acolla á modalidade de teletraballo deberá realizar unha sesión formativa de carácter obrigatorio na que se lle indicarán as nocións necesarias sobre os riscos derivados do teletraballo, así como as medidas preventivas necesarias a aplicar para esa actividade.3. O persoal acollido á modalidade de teletraballo deberá aplicar en todo caso as medidas preventivas previstas na actividade de teletraballo, debendo cumprir cos requisitos establecidos no cuestionario de autoavaliación que se achegará. Con todo, o Servizo de Prevención proporcionaralle asistencia e asesoramento cando o precise.4. Tras coñecer os riscos e medidas preventivas a implantar nos postos de teletraballo, o persoal acollido a esta modalidade poderá solicitar ao Servizo de Prevención a avaliación do posto de traballo no seu lugar de teletraballo, a fin de comprobar as condicións do mesmo, que tamén poderán ser obxecto de valoración durante toda a vixencia da presente instrución, previa solicitude do persoal interesado. No caso de que o Servizo de Prevención recomende adoptar medidas correctoras no posto de traballo, a responsabilidade da súa implantación recaerá sobre o persoal acollido á modalidade de teletraballo, comprometéndose de forma escrita á implantación do mesmo. No desenrolo da actividade se garantirá o exercicio da desconexión dixital, nos termos previstos no artigo 14. j bis) do Real Decreto Lexislativo 2/2015, de 23 de outubro, polo que se aproba Texto Refundido da Lei do Estatuto Básico do Empregos Públicos, no senso de garantir, fora do tempo de traballo legal ou convencionalmente establecido, o respecto do tempo de descanso, permisos e vacacións, así como da súa intimidade persoal e familiar. Na prestación do servizo na modalidade non presencial, se cumprirá a normativa en materia de protección de datos de carácter persoal e manterá a debida reserva respecto aos asuntos que coñeza, nos mesmos termos que no desenrolo das súas funcións na modalidade presencial. A estes efectos o/a traballador/a deberá manifestar por escrito que cumprirá en todo momento co establecido no Regulamento (UE) 2016/679 do Parlamento Europeo e do Consello de 27 de abril de 2016, sobre protección de datos, e o disposto na Lei Orgánica 3/2018, de 5 de decembro de Protección de datos persoais e garantía dos dereitos dixitais (LOPDGDD). O Concello establecerá e adaptará os mecanismos de comprobación do cumprimento do horario, a través dos sistemas de control de presenza operativos en cada momento. A presente Instrución entrará en vigor aos 15 días da súa publicación íntegra no Boletín Oficial da Provincia. A alcaldesa, Sandra González Álvarez Documento asinado en Tomiño por sinatura dixital certificada na data que se indica na marxe. D./Dna. ______________________________ (nome do solicitante de teletraballo), con DNI _________________, persoal funcionario/laboral, do Corpo/Escala/Especialidade/Categoría ________________________, adscrito/a ao posto ___________________________, en _________________________________ (centro de traballo e localidade), 1.— Acollerse á modalidade de prestación de servizos en réxime de teletraballo no Concello de Tomiño.2.— A oficina ou oficinas a distancia na que prestará servizos baixo esta modalidade de prestación de servizos estará situada en ____________________________. 3.— O tempo durante o que desempeñará servizos en réxime de teletraballo será de ________________ (máximo dun ano de duración), sen prexuízo do seu dereito para solicitar a prórroga correspondente.5.— A prestación de servizos en réxime de teletraballo será a seguinte: __________________ (especificar o número de días da semana e que días exactamente se prestará o servizo mediante a modalidade de teletraballo). 6.— Declaro de que se cumpren na data da solicitude, ou de que se cumprirán na data da autorización, os requisitos habilitantes previstos na Instrución aprobada ao efecto.7.— Declaro que posúo na data da solicitude, ou ben a data na que teña que realizarse a conexión informática, de conexión a internet adecuada para teletraballar.8.— Declaración dos medios informáticos dos que se dispón, e que voluntariamente decide empregar, ou ben solicitude de que os mesmos sexan facilitados polo Concello de Tomiño.9.— Declaro que cumprirei en todo momento co establecido no Regulamento (UE) 2016/679 do Parlamento Europeo e do Consello de 27 de abril de 2016, sobre protección de datos, e o disposto na Lei Orgánica 3/2018, de 5 de decembro de Protección de datos persoais e garantía dos dereitos dixitais (LOPDGDD). Lugar, data Asdo.— A persoa solicitante de teletraballo.